সরকার নিজেই সিন্ডিকেটের কাছে জিম্মি: জি এম কাদের
দ্রব্যমূল্যের ঊর্ধ্বগতি নিয়ন্ত্রণে সরকার সম্পূর্ণ ব্যর্থ মন্তব্য করে জাতীয় পার্টির (জাপা) চেয়ারম্যান ও জাতীয় সংসদে বিরোধী দলীয় নেতা জি এম কাদের বলেছেন, সরকার নিজেই সিন্ডিকেটের কাছে জিম্মি হয়ে পড়েছে।
আজ সোমবার দুপুরে রংপুর সার্কিট হাউসে গণমাধ্যমকর্মীদের সঙ্গে আলাপকালে তিনি এ কথা বলেন।
জি এম কাদের বলেন, বৈধ ও অবৈধভাবে টাকা উপার্জনকারী ব্যবসায়ীরা শুধু আমদানির সুযোগ পাচ্ছেন কিন্তু চাহিদা মেটাতে পারছেন না। দেশের নীতি-নির্ধারক কেউ কেউ আমদানির সঙ্গে জড়িত। এসবই সরকারকে সিন্ডিকেটের কাছে জিম্মি করে রেখেছে।
তিনি বলেন, 'ব্যবসায়ীদের মধ্যে প্রতিযোগিতা ছাড়া বাজার নিয়ন্ত্রণ করা সম্ভব নয়।'
জাতীয় পার্টির বর্তমান সংকট প্রসঙ্গে জি এম কাদের বলেন, 'জাপার বিভাজনের সঙ্গে যারা জড়িত, তারা বহিরাগত।'
আসন্ন উপজেলা নির্বাচন প্রসঙ্গে তিনি বলেন, 'জাপা নির্বাচনে অংশ নেবে। রংপুরে জাপার মাঠ উপজেলা নির্বাচনের জন্য ভালো।'

দ্রব্যমূল্যের ঊর্ধ্বগতি নিয়ন্ত্রণে সরকার সম্পূর্ণ ব্যর্থ মন্তব্য করে জাতীয় পার্টির (জাপা) চেয়ারম্যান ও জাতীয় সংসদে বিরোধী দলীয় নেতা জি এম কাদের বলেছেন, সরকার নিজেই সিন্ডিকেটের কাছে জিম্মি হয়ে পড়েছে।